钦定古今图书集成/明伦汇编/闺媛典/第337卷 > 《次光威裒韵》鱼元机
## 钦定古今图书集成/明伦汇编/闺媛典/第337卷 > 《次光威裒韵》鱼元机

光威、裒姊妹三人少孤而始笄乃有是作，精粹难俦，虽谢家联雪，何以加之。《有客自京师来者示予，因次其韵》。

“昔闻南国容华少，今日东邻姊妹三。”“妆阁相看《鹦鹉
赋》，碧窗应绣凤凰衫。”“红芳满院参差折，绿醑盈杯次
第衔。恐向瑶池曾作女，谪来尘世未为男。文姬有貌
终堪比，西子无颜我更惭。一曲艳歌琴杳杳，四弦轻
拨语喃喃。当台竞斗青丝发，对月争夸白玉簪。小有
洞中松露滴，大罗天上柳烟含。但能为雨心长在，不”
怕吹箫事未谙。阿母几嗔花下语，潘郎曾向梦中参。
暂持清句魂犹断，若睹红颜死亦甘。怅望佳人何处
在，行云归北又归南。